**Додатне информације о упису на докторске студије на Одељењу за психологију Филозофског факултета у Београду, 2020/21**

Рангирање кандидата за упис на докторске студије врши се на основу (1) резултата претходног рада кандидата (максимум 40 бодова), (2) резултата пријемног испита (максимално 40 бодова) и (3) квалитета мотивационог писма (максимум 20 бодова). Прецизније информације о заједничким критеријумима рангирања кандидати могу наћи на сајту Факултета: <http://www.f.bg.ac.rs/files/buduci_studenti/formule-DAS.pdf>

Пријемни испит за докторске студије психологије одржаће се у петак **9.10. од 13 часова у учионици 106** на првом спрату. Пријемни испит траје 180 минута и ради се под шифром коју ћете добити на самом испиту.

Садржај пријемног испита.

Задатак кандидата ће бити да, из позиције рецензента, критички евалуирају један научни чланак на енглеском језику (дужине до 10 страна). Одговарањем на низ питања кандидати ће показати степен разумевања основних принципа спровођења емпиријског истраживања и степен познавања уобичајеног начина научног извештавања.За пријемни испит нема унапред препоручене литературе.

Поред докумената које треба предати приликом пријаве (како је дефинисано Конкурсом), кандидати треба да, **до среде 7.10. у 20 часова**,ураде следеће:

* Уколико их већ немају, отворе налоге на факултетском Moodle 3 сајту: <http://moodle3.f.bg.ac.rs/>
* Се упишу на курс Пријемни за мастер и докторске студије психологије: <http://moodle3.f.bg.ac.rs/course/view.php?id=13> користећи шифру:**@doktorske.2020**
* Попуне кратак упитник са основним подацима о свом досадашњем академском успеху. Упитник се налази на курсу у оквиру одељка посвећеног докторским студијама: <http://moodle3.f.bg.ac.rs/mod/questionnaire/view.php?id=493>
* Окаче репрезентативни рад у одговарајућу базу на Moodle курсу: <http://moodle3.f.bg.ac.rs/mod/data/view.php?id=2074> Упутство како треба попунити базу налази се на курсу у оквиру одељка посвећеног докторским студијама.
* Окаче своје мотивационо писмо у одговарајућу базу на Moodle курсу: <http://moodle3.f.bg.ac.rs/mod/assign/view.php?id=2075>Смернице за писање мотивационог писма налазе се такође на курсу у оквиру одељка посвећеног докторским студијама.

Пријемни испит и мотивационо писмо оцењиваће по два независна оцењивача.